Anthoine Hubert vuonna 2013
**Anthoine Hubert** (22. syyskuuta 1996 Lyon, Ranska – 31. elokuuta 2019 Spa, Belgia) oli ranskalainen moottoriurheilija. Hän kuoli Belgiassa Formula 2 -kilpailussa sattuneen kolarin jälkeen.

Kilpaura
--------

Hubert aloitti karting-uransa vuonna 2006. Vuonna 2008 hän sijoittui Ranskan Championship Cadet -luokan toiseksi. Vuonna 2011 hän sijoittui kolmanneksi ERDF Masters Kart Junior -luokassa ja vuonna 2012 CIK-FIA U18 World Karting Championship -luokassa kolmanneksi. 

Vuonna 2013 Hubert aloitti formulauransa Ranskan Formula 4 -sarjassa jossa hän saavutti 11 voittoa, 13 palkintosijaa ja kymmenen paalupaikkaa, voittaen myös sarjan mestaruuden. Vuonna 2014 Hubert siirtyi Eurocup Formula Renault -sarjaan, ja saavutti avauskaudellaan 30 pistettä. Samana vuonna hän kilpaili Formula Renault Alps -sarjassa vierailevana kuljettajana. Vuonna 2015 Hubert jatkoi Eurocup-sarjassa, saavuttaen kauden aikana kaksi voittoa ja kaksi paalupaikkaa. Loppupisteissä hänen sijoituksensa oli viides.

### Kuolemaan johtanut onnettomuus

Hubert kuoli 31. elokuuta 2019 FIA Formula 2 Championship -sarjan Belgian osakilpailussa.

Ensiksi Trident-tallin Giuliano Alesi menetti autonsa hallinnan ja törmäsi seinään. Hänen takanaan ajanut Ralph Boschung hiljensi vauhtia välttääkseen törmäyksen Alesiin, jolloin Hubert törmäsi ensin edellä ajaneen Boschungin oikeaan takapyörään ja sinkoutui rengasvalliin. Tämän jälkeen Charouz-tallin Juan Manuel Correa, joka ajautui ulos radalta osuttuaan radalla oleviin auton osiin, ajoi suoraan Hubertia päin, jolloin Hubertin auto katkesi kahtia.

Hubert kuoli onnettomuudessa saamiinsa vammoihin parin tunnin sisällä onnettomuudesta. Correan auton vauhti onnettomuushetkellä oli yli 250 km/h. Seuraavan päivän Formula 2 -kilpailu peruttiin onnettomuuden vuoksi. Hänen kunniakseen nimettiin Formula 2 -sarjan Vuoden tulokaskuljettajapalkinto, joka annettiin samana vuonna sarjassa ajaneelle kilpa-autoilija Guanyu Zhoulle.

FIA:n tutkimuksen mukaan 14,6 sekuntia kestäneissä tapahtumissa ei ollut yhtä yksittäistä syytä vaan useita tapahtumaan vaikuttaneita asioita. Alesin pyörähtäminen johtui rengaspaineen putoamisesta auton oikeanpuoleisessa takarenkaassa. Hubertin auto kosketti Boschungin autoa näiden yrittäessä väistää Alesin autoa. Ilman etusiipeä Hubert törmäsi valliin ja jatkoi siitä poispäin. Correa, joka oli menettänyt etusiipensä ja kärsinyt jousitusvaurioita välttäessään romua, osui Hubertin lähes pysähtyneeseen autoon keskellä rataa, josta seurasi 81,8 g:n voima Hubertin autoon, joka törmäsi valliin toistamiseen.

Tulokset
--------

### Formula 2 -tulokset

**Lihavointi** tarkoittaa paalupaikkaa, *kursivointi* kilpailun nopeinta kierrosta. Muut selitteet löytyvät täältä.


| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2019 | BWT Arden | BHRFEA4 | BHRSPR9 | AZEFEA10 | AZESPR11 | ESPFEA6 | ESPSPR5 | MONFEA8 | MONSPR1 | FRAFEA8 | FRASPR1 | AUTFEA4 | AUTSPR17 | GBRFEA18 | GBRSPR11 | HUNFEA11 | HUNSPR11 | BELFEAC | BELSPRC | ITAFEA  | ITASPR  | RUSFEA  | RUSSPR  | ABUFEA  | ABUSPR  | 77 | 10. |

### GP3-tulokset

**Lihavointi** tarkoittaa paalupaikkaa, *kursivointi* kilpailun nopeinta kierrosta. Muut selitteet löytyvät täältä.


| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2017 | ART Grand Prix | *ESPFEA*5 | ESPSPR4 | *AUTFEA*4 | *AUTSPR*7 | GBRFEA2 | GBRSPR8 | HUNFEA3 | HUNSPR5 | BELFEAKesk. | BELSPR7 | *ITAFEA*3 | ITASPRC | JERFEA5 | JERSPR3 | ABUFEA11 | ABUSPR5 |  |  | 123 | 4. |
| 2018 | ART Grand Prix | *ESPFEA*2 | ESPSPR2 | *FRAFEA*1 | *FRASPR*7 | AUTFEA17 | AUTSPR9 | **GBRFEA**1 | GBRSPR4 | **HUNFEA**3 | HUNSPR3 | *BELFEA*3 | BELSPR2 | ITAFEA2 | ITASPRDSQ | RUSFEA3 | RUSSPR4 | ABUFEA3 | ABUSPRKesk. | **214** | **1.** |

Lähteet
-------

1. ↑  
Anthoine Hubert Driver Database
2. ↑  Janne Aittoniemi: Video: Hirvittävä onnettomuus F2-kisassa – 22-vuotias kuljettaja kuoli *Ilta-Sanomat*.  31.8.2019. Viitattu 31.8.2019.
3. ↑  Rajusti kolaroinut Formula 2 -kuljettaja Anthoine Hubert on kuollut *www.iltalehti.fi*. Viitattu 31.8.2019.
4. ↑  F2-kilpailu keskeytettiin kammottavan kolarin seurauksena: auto halkesi kahtia – suuri huoli kahden nuoren kuljettajan tilanteesta *www.iltalehti.fi*. Viitattu 31.8.2019.
5. ↑  Benyon, Jack: Zhou wins new Anthoine Hubert F2 rookie of the year award *F2 News*.  12.12.2019. Autosport.com. Viitattu 28.11.2020. (englanniksi)
6. ↑  Luke Smith: FIA releases accident report on Anthoine Hubert's fatal Spa F2 crash *autosport.com*.  7.2.2020. Viitattu 14.4.2023. (englanniksi)

GP3-sarjan mestarit

|  |  |  |
| --- | --- | --- |
| 2010: Meksiko Esteban Gutiérrez2011: Suomi Valtteri Bottas2012: Uusi-Seelanti Mitch Evans

 | 2013: Venäjä Daniil Kvjat2014: Yhdistynyt kuningaskunta Alex Lynn2015: Ranska Esteban Ocon

 | 2016: Monaco Charles Leclerc2017: Yhdistynyt kuningaskunta George Russell2018: Ranska Anthoine Hubert

 |


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |